Most van annak huszonöt esztendeje, 
Zászlót bontott az úttörők serege. 
Közöttük volt édesanyánk, jó apánk, 
Könnyes szemmel tekintenek most reánk. 


Ez a könny az öröm könnye, gyöngyszeme, 
Nagyra megnőtt az úttörők serege, 

Többen vagyunk, együtt kicsik és nagyok, 
Mint az égen a tündöklő csillagok. 


Ha megnövök, soha el nem feledem, 
Szép hazámat hűségesen szeretem, 
Megtartom a kisdobos-ígéretet, 

Sok örömet szerzek népem, teneked! 


MARTON ILONA 
te ZEN 
Örómfi. minden kisdoattasnak 

Nagy megtiszteltetés érte a kisdobosok tábo- 
rát a mozgalom huszonötödik születésnapjára: 
most már a kiváló kisdobos munkáért is kapha- 
tunk dicsérő oklevelet. És ez nemcsak ebben az 
évben lesz így, hanem ezentúl mindig. Ez azt 
jelenti, hogy vezetőink, idősebb testvéreink, 
egész népünk elismeri: mi, kisdobosok is képe- 
sek vagyunk tényekkel bizonyítani hazaszerete- 
tünket. 

Ez a dicsérő oklevél nemcsak azoknak szól, 
akik most első ízben megkapják, hanem mind- 
annyiunknak, ezért bemutatom nektek, kedves 
olvasóim. 

Ugyancsak bemutatom a szemközti oldalon 
azt a különleges kék nyakkendőt, amelyet sok- 


ezer kiválóan dolgozó kisdobos kap meg ebben 
az esztendőben, jubileumunk és a jubileumi fel- 

DICSÉRŐ OKLEVÉL 


Pajtásnak 


KIVÁLÓ KISDOBOS MUNKÁJÁÉRT 


készülés emlékére. Nézzétek meg jól, és velem 
együtt büszke, testvéri szeretettel gratuláljatok 
azoknak a pajtásoknak, akik megkapják. 


Nemcsak én, Űr Kata mondom ezt, hanem 
igen sokan a felnőttek közül. Hogy a kisdobosok 
derekasan megállják a helyüket, azt többek kö- 
zött őrsi és rajnaplóik is bizonyítják. Két naplót 
is kaptam mostanában, és nagy örömmel lapoz- 
gattam át mindkettőt. 

Az egyik naplót Patakról, a Rákóczi út 4-ből 
a Gyöngyvirág őrs küldte. Vendégeik is írtak 
naplójukba, az ő véleményüket másolom most 
ide, egyezik az enyémmel: , Megnéztük a napló- 
tokat, nagyon szépnek és rendesnek találtuk. 
Nagyon jól éreztük magunkat nálatok. Páva őrs. ?" 

A másik naplót Kálócfáról küldte Zag Endre 
4. osztályos kisdobos. Ez a napló tulajdonképpen 
emlékkönyv. Nagylányok, nagyfiúk, illetve fel- 
nőttek írtak bele, akik valamikor ebben a csa- 


atban voltak kisdobosok. Szalai Béláné például 
1952-ben volt kisdobos, és arra emlékszik leg- 
szívesebben, amikor a ,cserben" bújócskáztak. 
Most már a kislánya a kisdobos, harmadik osz- 
tályos. Ők meg főzni szoktak a , cserben", ami- 
kor kirándulnak a csapattal. Szívesen mesélnek 
és szívesen hallgatják egymást régi és mai kis- 
dobosok. 


Nagy ónómet hozztak ... 
, Izgalmasan teltek napjaink, s mivel nagy örö- 
met hoztak, jólesik beszámolni róluk" — ezzel 


a szép mondattal kezdi a levelét Subicz Ilona, 
a Mókus őrs tagja. És kiegészíti az ő beszámoló- 
ját Bodor Gyuri és Sipos Judit. Mindhárom 
kenderesi kisdobos a tanulmányi versenyről ír, 
amit a próbázáshozszerveztek. Olyan érdekesen, 
izgalmasan , közvetítették" a verseny részleteit, 
hogy nekik is gratulálunk, és persze a győzte- 
seknek mind! 

Major Boglárka harmadikos kisdobos, Berety- 
tyóújfalu, Vöröshadsereg u. 10-ből a , Böbe" 
őrs vetélkedőjéről ír nagy lelkesedéssel. Tóth 
Erika Dombóvár-Kertváros, Orgona u. 6. leve- 
lében ez áll: , Gondoltam egy nagyot, benevez- 
tem a tanulmányi versenybe. Én lettem az első." 
Hasonló nagy ,gondolásokat" és sikereket kí- 
vánok minden versenyzőnek! 

A nagybörzsönyi általános iskola negyedik 
osztályos kisdobosai másfajta sikerről-örömről 
számolnak be. Népművészeti emlékeket gyűj- 
töttek a faluban, pontosabban a házak padlásán. 
Ezért a padlás-kutatásáért egyenesen irigyellek 
benneteket gyerekek! Írjatok még a munkátok- 
ról: sikerült-e megfejteni a hímzéseken talált 
szavakat? A hosszú nyakú köcsög, fából készült 
mozsár, ezüsttel varrott pruszlik rajza nagyon 
szép; gondolom az eredetijében is sokat gyö- 
nyörködtök. Meg is érdemlitek! 


Manadandó, ajándékot készítettek 

a felsőegerszegi (u. p. Sásd) általános iskola ne- 
gyedikes kisdobosai, a Mókus őrs: Mikulásra 
könyvjelzőt, húsvétra kifújt tojást festettek. 
Nekem a szándékuk tetszik legjobban: mind- 
ezzel a szomszéd községbeli gyerekeknek akar- 
tak örömet szerezni, olyan gyerekeknek, ,akik 
csak ritkán vagy egyáltalán nem kapnak ajándé- 


kot". Azok a kisdobosok, akik ilyesmire fel- 
figyelnek, valóban maradandó ajándékot adnak, 
mert az öröm akkor is megmarad, ha a tojás 
esetleg eltörik. 

Győrben, a Gyakorló általános iskola Radnóti 
Miklós raja segíti azokat az osztálytársakat, akik- 
nek valamilyen okból nehezebben megy a tanu- 
lás. Úgy tervezik: nem lesz náluk bukás az év 
végén. Várom az értesítést: sikerült-e a szép 
terv? 


Szalzács-hinek 


is érkeztek. Fontos dolog ez így nyár elején, 
táborozások, kirándulások előtt egy perccel! 
Kukuk Éva békéscsabai kisdobos, a 6. sz. általá- 
nos iskolából már tejbegrízt, kakaót, teát és 
szendvicset tud készíteni egyedül. Tudását majd 
átadja az őrsi szakácsnak, azt Írja. Várom a fejle- 
ményeket: hogy sikerült az őrsi-kostoló? 

Kiss János, Budapest XX., Lázár u. ált. iskola 
kisdobosa lelkesedésében ,étel-indulót" írt: 


Sóska, spenót jaj de jó! 
Finom étel a lecsó. 
Anyukám, ha megfőzi 
Szedni nekem nem győzi. 


Az nem derül ki a levélből: mi történik akkor, 
ha te főzöd a fenti finomságokat? Írd meg föltét- 


lenül! . 
Ű Kata 


GAÁL ÉVA rajza 


Mézán Kozika csapatánál — Hansi 


Mire ezek a sorok megjelennek, 
Mézán Rozika pajtás Budapestre 
utazik, a jubileumi Országos Ta- 
lálkozóra, hogy képviselje a han- 
ságligeti úttörőket és kisdoboso- 
kat. 

Hol van Hanságliget? 

Hanság a neve országunk nyu- 
gati határán egy mocsaras, lápos 
területnek. Hossza ötven kilomé- 
ter, szélessége pedig öt és tizenöt 
kilométer körül jár. Megtudtam, 
hogy a lápvidék lecsapolását már 
az 1700-as években elkezdték. Azt 
viszont az újságokból is tudtam, 
bogy mai fiataljaink vállalták en- 
nek a befejezését. Nyaranta sok- 
ezer KISZ-es dolgozott a hansági 
tájakon. 

A vasútállomáson három dísz- 
beöltözött kisdobos fogadott.Meg- 
tudtam tőlük, hogy egészen 1961. 
január 1-ig Hansági tanyáknak 
hívták a mai Hanságligetet. A li- 
get nevet onnan kapta, hogy sok 
szép fa nő erre. Van nyár, fűz, sőt 
éger is. Elmondták, hogy ők már 
itt születtek, s nehéz elképzelniök, 
hogy valaha, amerre a szem ellát, 
mindenütt mocsár volt. 

A mostani iskola aránylag új, 
1954-ben épült. Akkor hat osztály 
tanult együtt, mégsem voltak 
huszonötnél többen. Bella Sándor, 
az igazgató bácsi volt a legelső 
tanítójuk, és úttörőcsapatuk meg- 
alapítója. Íróasztalában vastag, 
gondosan gépelt jegyzetet őriz. 

Feldolgozta Hanságliget történe- 
tét. Valamikor, ha a mai gyerekek 
unokái kutatják a múltat, milyen 
jó hasznát látják ennek! Még az 
utcák történetét is feljegyezte! 
1950—51-ben kezdték építeni az 
Alkotás utcai házakat s az utca 
neve az ember kezének munkáját, 
alkotását idézi. A település törté- 
netéhez — no meg a Hanságéhoz 
is — tartozik a Vöröscsillag majori 
homokbánya. Itt volt ugyanis a 
legelső KISZ-es tábor. Innen in- 
dultak hadba a fiatalok csákány- 
nyal, kapával, ásókkal felfegyve- 
rezve a láp és a mocsár ellen. 
Akkor vezették ki a majorba a vil- 
lanyt, s talán a ma kint lakó gye- 
rekek nem is sejtik, hogy a hajda- 
ni tábornak köszönhetik a fényt! 

Vajon, miközben Hanságliget 
történetével s az iskolával ismer- 
kedem, mit csinálnak az én kísérő 
kisdobosaim az osztályban? 

Csendben, nagyon halkan, in- 
kább mutatva, mint beszélve szá- 
moltak és tollbamondást diktál- 
tak. A Bella fiúk — akikből meg- 
lehet, szüleik példájára valamikor 
tanító vagy tanár lesz —, Horváth 
Béla, Magyar Sanyi, Sárvári El- 
vira tanultak együtt osztálytár- 
saikkal. Félév után határoztak 
így, s azóta délutánokon át dol- 
goznak együtt. Van olyan pajtás, 
akinek két egész osztályzattal 
javult a jegye. 

Az iskola most készül megnőni. 


1g11ge 
sti 


Udvarán jelenleg hetvenezer tégla 
áll hatalmas kupacba rakva. Öt 
új tanterem lesz ezekből szeptem- 
berre. Amikor a téglákat hatalmas 
teherautókkal idefuvarozták, épp 
a legnagyobb dologidő volt a ha- 
tárban. Nekiállt hát hosszú lánc- 
ban száznégy gyerek és nyolc 
tanár, tanító: az igazgató bácsi, 


a csapatvezető, tanárok, úttörők, " 


kisdobosok. Még egy-két jövendő 
elsős is erre jött megnézni, mi 
történik? Aztán őkis ott maradtak. 
Szeptemberben talán épp az ő 
osztályuk lesz a legújabbak kö- 
zött! 

A házakon túl a Lajtahansági 
Állami Gazdaság földjei húzód- 
nak. Családi kapcsolat köti ide is 
a csapatot, hiszen Gombkötő Ma- 
rika tanár néni két esztendőn át 
kislány korában ebbe az iskolába 
járt, és most ő Szitás Imre bácsi- 
nak, a gazdaság főagronómusának 
a felesége. Így aztán hol a gyere- 
kek segítenek a gazdaságnak, hol 
pedig — és ez a gyakoribb! — a 
gazdaság nekik. Így történhetett, 
hogy amikor megkérdeztem a 
Bagoly, Barátság, Olimpia, Ró- 
zsa, Hóvirág, Napsugár, Pillangó 
őrsbeli kisdobosokat és úttörőket, 
hogy jártak-e már Budapesten — 
csodálkozva pillantottak rám: 

— Minden évben! — volt a vá- 
lasz, a világ legtermészetesebb 
hangján. Sorolták is, hogy merre 
vitt az útjuk a gazdaság külön 


autóbuszán: Parlament, Halász- 
bástya, Csillebérc és a Vidámpark 
neve hangzott el leginkább. 


Iskolaépítés kivételével tanu- 
lás, kirándulás minden esztendő- 
ben van, nemcsak a jubileumiban. 
Vajon ez az idei év mégis mitől 
más itt Hanságligetben, mint az 
előző többi? 

Először is különböző versenye- 
ken, kulturális seregszemlén kép- 
viselik településüket. Méghozzá 
szép sikerrel! Mesemondásban 
Horváth Béla második lett a já- 
rásban, Babos Pista meg prózá- 
ban az első. Pista vidám, egy- 
személyes jelenetét magam is meg- 
hallgattam a pajtásokkal együtt. 
Ők már többször hallották a pró- 
bák során, mégis épp olyan jól 
mulattak, mint én! 

Mézán Rozika pajtással együtt 
— aki az Országos Úttörőtalálko- 
zón képviseli Hanságligetet —úgy 
készült a többi gyerek is, mintha 
az egész csapat útra kelne. A nap- 
lók rajzzal, fogalmazással ékesek. 
Az iskola tenyérnyi előterében 
valamennyi őrs zászlója frissen- 
vasaltan, rendben, készen áll. 
Albumokba gyűjtötték régi tanít- 
ványok képét, visszaemlékezései- 
ket. Az évzáró nagy jubileumi 
ünnepségre meghívják majd őket. 
Végig az utak mentén fátültetnek. 
Nyáron locsoló ügyelet vigyáz 
arra, hogy a fákat rendesen lo- 


-—— ütölső posta Bősárkány 


csolják. És mindezt a munkát a 
rajzszakkör valóságos krónikában 
örökíti meg. Persze szakkörön 
kívül is sokszor bekopognak rajz- 
tanárukhoz, Lugosi tanár bácsi- 
hoz. Megmutatják a maguk mun- 
káját és megnézik, ugyanazt ő 
hogyan festi meg? Itt Hanság- 
ligeten az óvodások is festenek: 
sárga napot, piros halat, lila 
macskát, amilyen szín nekik leg- 
inkább megtetszik. Ezek a rajzok 
a csapat saját külön kis jubileumi 
kiállításán is helyet kapnak. Erre 
meghívják felnőtt barátaikat, a 
csornai határőröket is. Meglehet 
akadályversenyüket ők rendezik 
és vezetik! 

Amióta eljöttem erről a kedves 
vidékről, az járt az eszemben, 
hogy jó dolog Hanságligeten gye- 
reknek lenni. És vajon milyenek 
lesznek felnőtt korukban? Vajon 
hogyan alakul a hansági tanyák- 
ból Hanságligetté vált település 
élete? Vajon milyen lesz itt, ha a 
mai gyerekek felnőttekké válva 
traktorosok, agronómusok, taná- 
rok, tanítók, szülők lesznek? Ha 
majd ők vezetik itt az életet? . . 

Egy verstöredék válaszol erre. 
Az egyik őrs naplójában találtam: 


— Átvettük mi a lángot 
egy nemzedék nevében, 

hogy szívünket lelkesítse, 
s tetteinkben is égjen! 


JOÓ KATALIN 


IGAZI ÜNNEP 


EZ A NAP! 


Ünneplőben van ma az osztály: 
a tanterem, a gyerekek. 
Jókedvű fák játékos lombja 


. az ablakokba integet. 


A lárma, a zaj elhal lassan, 
pisszenés sincs, oly nagy a csend. 
Oly nagy a csend és oly szokatlan, 
mintha nem lenne senki bent. 


Egyszerre csak nyílik az ajtó, 
tanítónk arca felderül. 

Tarka, mosolygó csokrok várják 
szótlan, meleg üdvözletül. 


Karmester nélkül cseng az ének. 
A sok gyermekhang szárnyra kap. 
Madárdal kíséri a kertből. . . 
Igazi ünnep ez a nap! 


OSVÁT ERZSÉBET 


TANÍTÓ LESZ 


Jeles a lányom, dalolnak a fák, 
Amerre röpköd táncos kedve, 

Van hát öröm, mely:az én szívemre 
Bolygó útjában mégis rámtalál? 


Várja már őt egy csendes kis falu, 
Kíváncsi arccal sok pöttöm gyerek, 
Reágondolni is alig merek, 

Hogy benne, lelkem vágya célba fut. 


Elmegyek hozzá, meglátogatom, 
. . , Az ősz ezüstje van a hajamon, 
Végignézek a kedves szemeken. 


A gyermekeknek bemutat: Apám, 
S a gyermekek majd megérzik talán, 
Hogy őket én is nagyon szeretem. 


JUHARI ISTVÁN 


T 


A kis csörgőréce-mama végre-valahára 
rászánta magát, hogy kiskacsáit a tóhoz ve- 
zesse. Tavasszal ugyanis a tó mindig kiáradt, 
így fészeknek való biztonságos helyet csak a 
zsombékos láperdőben találhatott. Amikor a 
kicsik kikeltek, a víz már visszavonult, hosszú 
utat kellett megtenniök gyalogosan a tóig. 

A. récemama hátul ballagott, hogy a kis- 
kacsákat egy pillanatra se veszítse szem. elől, 
ha ember, ha róka vagy héja jelenne meg. 
A kovácsműhely előtt, az útkereszteződésnél, 
észrevették a gyerekek a kacsákat, és dobálni 
kezdték őket sapkáikkal. Amíg a gyerekek a 
kiskacsákat hajszolták, az anya megpróbálta 
megzavarni őket, a figyelmet önmagára te- 
relni; az izgalomtól nyitott csőrrel ugrált- 
röpdösött körülöttük. De a gyerekeknek mégis 
sikerült elszigetelniök az anyát, és megfogták 
a kiskacsákat. 

Akkor azonban én is közbeléptem. 

— Mit akartok velük csinálni? 

Megriadva válaszolták: 

MIHAIL PRISVIN : — Elengedjük őket. 
— Mi az, hogy elengeditek? — mondtam, 


J Ó u t a t, ki sk acs dá k ! nagyon szigorúan. — Akkor miért kellett őket 


megfogni? Hol van most az anyjuk? 


— Hát ott ül — mutogattak a gyerekek egy 
közeli zsombékra; valóban ott ült az izgalom- 
tól lihegő réce. 

— Gyerünk gyorsan, adjátok vissza a kis- 
kacsáit — parancsoltam. 

Mintha ők is megörültek volna ennek a 
parancsnak, úgy szaladtak a kiskacsákkal a 
zsombékhoz. Az anya kissé odébbrepült; ami- 
kor a gyerekek eltávolodtak, sietve igyeke- 
zett megmenteni gyermekeit. Valamit , mon- 
dott" nekik, mire fölkerekedtek és a zabföld 
felé igyekeztek. Öt kiskacsa loholt a mama 
nyomában. 

Lekaptam a sapkámat, és vidáman inte- 
getve kiabáltam: 

— Jó utat, kiskacsák! 

A gyerekek kinevettek ezért. 

— Mit nevettek ezen? — kérdeztem őket. 
— Fogalmatok sincs, milyen nehéz a kis- 
kacsáknak eljutniok a tóhoz. Jól tennétek, ha 
ti is jó utat kívánnátok nekik! 

Ez már tetszett nekik. A kacsafogásban be- 
piszkolódott sapkák egyszerre a levegőbe 
emelkedtek, és a gyerekek azt kiabálták: 

— Viszontlátásra, kiskacsák! 


SZILY ISTVÁN fordítása 
SZŐNYI GYULA rajzai 


Egy öreg erdész elbeszélése: 
Bibicek 
Le 


Tavasz van, vonulnak a darvak. Javítjuk az eké- 
ket. Régi szokás mifelénk, hogy a darvak után a 
tizenkettedik napon megkezdjük a szántást a tava- 
sziak alá. 

A mi szántónk ott van a tó mellett. Hófehér sirá- 
lyok röpködnek fölöttem, varjak, csókák gyűlnek 
össze a barázdákban, hogy férgeket szedegessenek. 
Mindkét oldalon fehér és fekete madarak vannak a 
nyomomban, csak a bíbic nem száll le; jajong, nyug- 
talankodik, bukdos a fejem fölött. Valahol itt lehet 
a fészke! 

— Bí-bic! Bí-bic! — kiabálja. 

— Én meg egy idevalósi vagyok — felelem neki. 

Ahogy a madárral beszélgetek, a ló egyszerre csak 
félrelép, az eke kibillen a barázdából. Nézem, miért 
lépett félre a ló, hát látom, hogy a bíbic ott ül a 
földön a lóval szemben. Indítanám a lovat, de akkor 
észreveszem a földön a négy tojást. 

Igen, így van ez nála; a tojások fészekben lenné- 
nek, de miféle fészek? Alig összekapart, fonatlan, a 
tojások jószerint a földön hevernek. 

Mégis sajnáltam volna elpusztítani. Ártatlan ma- 
dár! Kiemeltem az ekét, körbe vittem, a tojásokhoz 
hozzá sem értem. 

Otthon elmeséltem a gyerekeknek, hogy jártam 
a bíbiccel meg a tojásaival. 

Azt mondja a feleségem: 

— Ej, te is miféle dologra ügyelsz! 

— Várj csak — mondtam neki —, majd ha a zabot 
kaszáljuk, megmutatom neked is! 

Amikor — nemsokára — kimentünk a zabot ka- 


szálni, megkerestem a fészket, és odahívtam a fele- 
ségemet, aki gereblyézett. Otthagyta a munkáját, 
odajött. Megnézte azt a hevenyészett fészket, és 
mert neki is anyai szíve volt, elcsodálkozott és meg- 
hatódott a tojások védtelenségén. Jól tette a ló, hogy 
kikerülte őket, dehát ebben nagy érdeme volt az 
anyának, hiszen ő hívta fel a figyelmet, ő szállt le 
elébe. 

Hogy jobban védve legyen a fészek, egy sávban 
meghagytam körülötte a zabot én is. 

Aztán krumplit ültetni mentünk ki arra a földre; 
keressük a fészket, most már a feleségemmel együtt, 
de alig találtuk. A tojások eltűntek. Kikeltek a 
fiókák? Vagy mégis valami baj érte őket? 

Velünk jött krumplit ültetni a kiskutyánk, Ka- 
doska is. A rakoncátlan fiatal állat összevissza fut- 
kosott az árokban. Nem is figyeltünk rá, csak akkor, 
amikor teli torokból kiáltozni kezdenek a bíbicek. 
Körülnézünk, hát a kis csibész kölyökkutya négy 
bíbicfiókát üldöz. Hosszúlábúak, már kiütközött a 
kis farkuk, de persze repülni még nem tudnak, csak 
szökdécselnek Kadoska előtt. A feleségem. kiabálni 
kezdett: 

— De hiszen ezek a mieink! Hé, Kadoska! 

Én is rászólok a kutyusra, de hiába, nem is hallja, 
csak üldözi a bíbiccsibéket. Azok a víz felé menekül- 
nek. Micsoda szerencse! Kadoska bizony elkapta 
volna őket, de szerencsésen elérték a vizet, cupp- 
cupp-cupp, belegázoltak. Kadoska pedig, talán mert 
hidegellette a vizet, vagy egyszerűen túl fiatal és 
ostoba volt, nem ment utánuk, ott maradt a tó- 
parton. Mire talán mégis rászánta volna magát az 
üldözésre, odaértünk a feleségemmel, és visszapa- 
rancsoltuk. 

Annyi veszedelem után, mégis csak élniök kell 
azoknak a csibéknek! 

SZILY ISTVÁN fordítása 
SZŐNYI GYULA rajza 


T 


szzzuzzzzzundlii 


[ A nem messze, egy szép országban, 
ahová huszonöt óra alatt eljut bármilyen jó- 
járású repülőgép, hacsak nem fárad el a szár- 
nya meg a motorja, nyújtózik végtelen hosz- 
szúságban a Sárkány-hegy. Hullámos a háta, 
mint az igazi sárkánynak. Én tudom, mert 
ott jártam, föl is mentem volna rá, ha nem 
féltem volna, hogy levet a hátáról. Így viszont 
csak néztem, néztem rá, és hallgattam, mit 
mesél katona-barátom, aki hosszú puskájával 
a hegy mellett, a vörös folyó felett hosszan 
elnyújtózó híd mellett állt, de azért a Sárkány- 
hegyet is szemmel tartotta, ő tudja, miért. 


— Emberemlékezet óta vigyázunk a hídra, 
meg arra a beste Sárkányra — mesélte a ka- 
tona. — Vigyázott rá:már az apám, a nagy- 
apám, meg annak az apja, ha egyedül nem 
győzték, elhívták barátaikat, az óriásokat, 
akiknek csak térdig ért volna ez a nagy folyó 
még a közepén is. Tudtommal itt már akkor 
is vigyázni kellett, amikor még nem erre höm- 
pölygött ez a derék folyam, itt a két hegy 
között. 


Azám! Hát ehol a másik hegy is. Ezt pedig 
Gyöngy-hegynek nevezték el még a régi idők- 
ben. Kisebb mint a Sárkány-hegy, de azért 
büszkén tör a magasba, a szikla az szikla, ha 
kicsi, ha nagy. 

— Nos hát, nekünk azért kell szemmel tar- 

tanunk a Sárkányt, hogy be ne kapja a Gyön- 
gyöt. Mert amióta csak megvan, mindig ebben 
töri mind a tizenkét fejét, ágaskodik, nyúj- 
tózkodik, görbíti a hátát nagy dühösen, hogy 
mindjárt elnyeli, ha nem vigyázunk. 
. — De mióta eszik gyöngyöt a Sárkány? — 
kérdeztem katona-barátomat, mert én min- 
dig ilyen hivő-hitetlen voltam. Azt még in- 
kább elhittem, más meséken okulva, hogy a 
sárkány fehérruhás lányokat, harcias te- 
kintetű huszárokat és egyéb katonaféléket 
eszik válogatás nélkül, csak a kardokat nem 
nyeli el, mert azokat hagyja fogpiszkálónak; 
de mire lenne jó neki a gyöngy? A katona 
erre azt felelte, egy kicsit szigorú nézéssel és 
némi rosszallással a hangjában, hogy a sár- 
kány rút és gonosz, a gyöngy pedig szépségesen 
szép és ártatlan, és hát nem tudom-e én, hogy a 
gonoszság mindig azon töri magát, hogy a jót, 
az ártatlant pusztítsa, ahol éri?! 

— Látod, amott a hegyek lábánál a rizs- 
aratókat? — folytatta a katona. — Most már 
nyugodtan dolgoznak, de volt idő, amikor 
errefelé minden rizsarató csupa nyugtalanság 
volt amiatt, hogy a Sárkány eléri a Gyöngyöt. 


A SÁRKÁNY 


Állandóan közelebb és közelebb húzódott 
hozzá, várta a pillanatot, hogy majd egyet- 
len nekirugaszkodással eléri, akkor aztán 
jaj lesz a világnak, mert végképp megjön az 
étvágya és elpusztít mindent maga körül 
messze tájakon. 

— Így hát az én öregapám öregapja mit 
tehetett volna egyebet, összehívta az embe- 
reket, férfit, nőt, gyereket, akit csak hetven- 
hét faluban és hét városban talált, építsenek 
együtt erős kőkerítést, amellyel a Gyöngyöt 
valamiképpen megvédhetnék. Hétezer szik- 
lából, hétszázhetvenhét napig épült a kőkerí- 
tés, ám alig készült el, a sárkány egyetlen 
mozdulattal elnyelte az egészet, csak úgy ro- 
pogott a sok kő a foga alatt. A városokban 
elindult sírva a nép az arany Buddha temp- 


S AGYONGY 


loma felé, hogy könyörögjön a Gyöngy meg- 
meneküléséért. Könyörögtek és nagy kő- 
táblákról imákat olvastak egyszerre, még a 
sóhajtásuk is egyszerre történt, egyszerre 
folyt a könnyük is, tenger lehetett volna 
annyi könnyből, ha a föld mindet be nem 
issza, de beitta, mert akkoriban nagy száraz- 
ság járta mindenfelé, már az Óceán is alig 
bírt hullámzani, olyan kevés volt benne a víz. 

— Nem ért semmit az imádság sem. Az 
arany Buddha egyformán mosolygott min- 
denkire, arra is, aki banánt hozott neki aján- 
dékba, arra is, aki Írissen vágott malacot. 

— A Sárkány tovább közeledett a Gyöngy 
felé. Felfújta magát, szörnyű volt, előre ké- 
szült a diadalra, már a látóhatárt is elhomá- 
lyosította teljesen, mindenki azt várta, hogy 


immár elszabadul a gonoszság a világnak ezen 
a részén. 

— Ekkor valami érdekes dolog történt. 
Egy hosszú, hűvös éjszakán, amikor csak a 
nagyon öreg emberek voltak ébren, hallani 
lehetett, amint a Gyöngy-hegy fái, bokrai, de 


még a gyámoltalan, kicsi fűszálak is halkan 
sírdogálnak, hogy mi lesz most már ővelük, 


teljesen védtelenek a Sárkánnyal szemben. 
Sírásukat messze elvitte a szél, amely vala- 
hogy mindig ott ólálkodik a hegyek körül, 
vitte, vitte föl északra, ahol a folyók erednek, 
s jó tündérek nagy vizeket fakasztanak a leg- 
öregebb sziklák mélyéből. 

— Felfigyeltek a tündérek a sírásra, mire 
figyelnének, ha arra sem? Jobban odafigyel- 
tek, mit újságol a szél, ennyi elég is volt 
nekik. Mindjárt kihirdették azután a gyüle- 
kező patakoknak, ki akar arra menni, amerre 
a Sárkány-hegy nyújtózik a Gyöngy-hegy 
felé. Vártak egy-két szempillantást, ki lenne 
a jelentkező, de bizony nem akadt senki. Fél- 
tek a patakok, mi lesz, ha egycsapásra föl- 
szippantja őket a Sárkány? 

— Elkezdtek erre sírni a tündérek, hát 
nincs már senki, aki a jóság védelmére kelne?! 
Sírtak, sírtak, velük sírt a szél, a fák, a gyá- 
moltalan füvecskék. Amint ott sírdogáltak, 


lássatok csodát, könnyeikből patak gyűlt, a . 
patakból folyam, amely zúgva, hömpölyögve . 


elindult arra, amerről a vész fenyegetett. 


— Néztek, a szemüket majd kinézték az 


emberek másnap reggel. Mert a Sárkány-hegy 
és a Gyöngy-hegy között vöröses folyamnyi 
folyam csillogott nyugodtan, rajta dzsunkák, 
halászokkal, akik halk dobszóval csalogatták 
a halakat. A Sárkány többé hiába nyújtózko- 
dott a Gyöngy felé: a folyó útját állta. 

— Az emberek pedig álltak a folyó két 
partján, s azon gondolkodtak, hol és miként 
építsenek hidat, aminek a közepén összeölel- 


kezhetnének. Embernek való hidat, vasakból, . 


kövekből, ami kicsi ugyan a Sárkánynak, de 
éppen elegendő az emberi nemzetnek. 

— És te, katona-barátom, mire vigyázol 
mostan? — kérdeztem a katonától. 


— Én a hídra, meg a tündérek könnyére — 
felelte bátran. Láttam, hogy odapillantott a . 
Sárkányra és olyan mérgesen villant a szeme, 
hogy nem is mertem szólni hozzá. Így hát — 
egy kevés ideig — csöndesen együtt néztük 


a folyót. 
Vietnamból hozta és írta: IMRE LÁSZLÓ 


Rajzolta: WAGNER JÁNOS 

Tgyuzat egy király kiment 
a mezőre, hogy megnézze, mi- 
ként dolgozik a népe. Népe 
bizony keményen dolgozott. 
Dolgozott kora hajnaltól késő 
éjszakáig. Hanem a király 
mégis kevesellte a munkáju- 
kat. Rövidnek találta a na- 
pot. 

Maga köré rendelte a népét 
és így szólt: , A nap rövid. Ti 
meg nem végeztek elég mun- 
kát. Meg kell hosszabbíta- 
nunk a napot. Aki ennek 
a módját kitalálja, annak 
aranytallér üti a markát." 

Odament hozzá egy ember 
és ezt mondta: , Én tudok egy 
olyan gépet készíteni, amely 
meghosszabbítja a napot." 

, Készítsd el tüstént?" — 
mondta a király. 


Io 


Tv —anbl: a; 
SAR á e a SÉRE E, 


Az ember előszedett egy 
nagy kereket, fogantyút erősí- 
tett rá, és ezzel készen is volt a 
gép. A király megnézte, és fity- 
málva mondta: , Hisz ez csak 
egy kerék, fogantyúval!" 

, Ugy ám, de igen finom 
masina! Csak király uram a 
maga kezével forgassa, mert 
másként nem hosszabítja meg 
a napot. És forgatni kell kora 
reggeltől késő estig, megállás 
nélkül." 

.,, Hát, ha csinálnom kell, 
csinálom" — szólt a király. 

Másnap hajnalban, amikor 
a nép munkába állt, a király 
is nekiállt. Forgatta a masina 
fogantyúját. Forgatta, for- 
gatta szünet nélkül, egész 
álló nap. Estére majd kidőlt 
a fáradtságtól. 


Naplemente után odajárult 
az ember a király elébe: 

:: No, király uram, hosszabb 
volt-e ez a mai nap?" 

,: Hosszabb bizony! Olyan 
hosszú volt, akár egy hét! Jó 
a masinád, de nem forgatná 
inkább valaki más?" 

, Hogyne, forgathatja, de 
attól a nap nem lesz ám hosz- 
szabb!" 

A. király egy pillanatig el- 
gondolkodott, aztán megszó- 
lalt: 

, Hát, ha csak nekem mu- 
száj forgatnom a gépet, akkor 
inkább nem kívánom, hogy a 
nap meghosszabbodjék." 

Hanem az aranytallér csak 
kijárt az eszes embernek. 

Angolból fordította: HONTI IRMA 

Rajzolta: GYŐRFFY ANNA 


; ai 


E gy almafa koronájába 
rejtőzve duzzogott a 
fiatal varjú. Hogyneduzzogott 
volna! A kert minden madara 
közül ő volt az egyetlen, akit nem hívtak meg 
a vörösbegy-rendezte hangversenyre. Fellép- 
nek majd a sárgarigók, a feketerigók, úgy- 
szintén a cinkék meg a csacska szarkák. 

, Pedig énis a kert lakója vagyok! Sőt, itt is 
születtem! Épp annyi jogom van, hogy részt 
vehessek ahangversenyen, mintatöbbieknek!" 

, Mit morogsz?" — kérdezte a sündisznó, 
amint nagy álmosan előbújt egy száraz levél- 
halom alól. A. varjú elsorolta sérelmeit. 

,, Én bizony megértem a vörösbegyet, hogy 
nem kér belőled" — felelte a sün. — 
, Olyan csúnya hangod van: csükk... csükk. . . 
csükk! Ha olyan szépen énekelnél, mint a 
rigó, a vörösbegy minden bizonnyal meghí- 
vott volna!" 

, Hát a szarkák? Azok sem énekelnek, csak 
csörögnek meg veszekednek!" 

, Igen, de mulatságosak. Jól megnevettetik 
a többieket!" 

A varjú nem válaszolt. Gondolkodott. Sze- 
mében ravasz fény csillant meg. , Én jól tudok 
mindenféle hangot utánozni. Várjunk csak..." 


Ki mit tud? 


Gyönyörű időre virradtak 
a hangverseny napján. Első 
műsorszámként a sárgarigó 
adta elő nagyon szép dalát, 
utána a szarkák táncszáma következett. A 
cinke akrobatamutatványokkal szerepelt, utá- 
na a feketerigó szólót énekelt. 

Remekül folyt a hangverseny, amikor hir- 
telen megszakította egy szörnyű , Miau...au..." 
és ezt követte egy dühös , Vau! Vau"! A. ma- 
darak riadtan rebbentek széjjel, és a fák lomb- 
jai közé rejtőztek. 

, Csükk . . . csükkk", rikoltotta diadalmasan 
a rosszcsont varjú. , En voltam. Én utánoz- 
tam a macskát meg a kutyát!" 

A. madarak, egyik a másik után, restel- 
kedve bújtak elő. 

, Nagyon sajnálom, hogy nem hívtalak 
meg" — szólt a vörösbegy. , Nem tudtam, 
hogy ilyen remek parodista vagy. Mesteri 
utánzó-művész!" 

, Én meg sajnálom, hogy megzavartam a 
hangversenyedet" — válaszolta kedvesen a 
varjú. De a vörösbegy nem neheztelt, és most 
már ő kérte a varjút, venne részt a nagy siker- 
rel folytatódó hangversenyen. 

Fordította: HONTI IRMA 


UGYE, AZ A HELYESÍRÁS!!! 


MARÉK VERONIKA 
tréfája 


IZ 


e s 


AR — SA 


Madárszárnyon, pilleháton, 
rakétán és csigaháton, 
megérkezett, jaj de jó, 

-ió, mió, áció, káció, 

itt a nagyvakáció — hurrá! 


Ha pedig megérkezett, nosza, rajta, 
játsszunk! Mai üzeneteim között 
nemzetközi játékokat találtok. Az 
elsőt amerikai indián gyerekek játsz- 
szák és a neve 


Papaga 


Páros játék, de csapatok is játsz- 
hatják. Négy csésze (vágy műanyag 
tejfeles pohár) szükséges hozzá, meg 
egy kis golyó. Az egyik játékos ke- 
zébe veszi a négy csészét, vala- 
melyikbe észrevétlenül beleejti a 
golyót és aztán mind a négyet meg- 
tölti homokkal. A négy homokkal 
teli csészét átnyújtja a másik játékos- 
nak. Az egyenként nyúl a csészék 
után. Ha azt a csészét fogja meg első- 
nek, melyben a golyó van, akkor az, 
aki a golyót elrejtette, tíz pontot 
kap. Ha másodszorra vette át a go- 
lyós csészét, akkor hatot, ha harmad- 


Sz aálszó 


szorra, akkor négyet, s ha utoljára, 
akkor nem kap semmit. Aztán a sze- 
repek megcserélődnek, s így válta- 
kozva rejtenek és választanak, míg 
valamelyik ötven pontot el nem ért. 


Choin tag 

(Csén teg) vagyis láncfogó a követ- 
kező, angol játéknak a neve. Minél 
többen játsszák, annál érdekesebb. 
Az első fogót kiszámolással választ- 
juk. Akit a fogó utolér, annak meg- 
fogja a kezét, s az vele fut tovább. 
Ha egy harmadikat megfognak, az is 
csatlakozik a lánchoz. Végül hosszú 
sor fut együtt, és kergeti a maradék 
játékosokat. Nehezíti és egyben mu- 
latságossá teszi a játékot az, hogy a 
láncnak mindig csak az utolsó , sze- 
me", vagyis a sor végén levő foghat 
újabb játékost. 


Tovwapata 


Finn játék, magyarul azt jelenti 
szurkos fazék. A játékosok kört alkot- 
nak, ez a szurkos fazék. A játékosok 
a krumplik, a kör mögött járó a 
szakács. Aki nem veszi észre a háta 
mögött leejtett kendőt, beáll a kör 
közepébe. (Hasonlóan a májusi szá- 
munkban közölt , büdös tojás" játék- 
hoz!) Ha már egy kivételével mind- 
nyájan a körbe kerültek, akkor a 
szakács megnézi a , krumplikat" meg- 


pajtás , 


főttek-e? Ez úgy történik, hogy a 
játékosok felfújják az arcukat, s a 
szakács — persze finoman — egy 
ujjal megböki. Így néhány játékos, 
aki gyorsan kiengedi a levegőt, azaz 
már megfőtt, kikerül a fazékból. 


Mandd gyowwan / 


Krecsmáry László néhány , mondd- 
hatudod"-ját próbáljátok gyorsan el- 
mondani: 


Debrecenben perecet vettem, 
csendben-rendben megeszegettem, 
kedden este Pestre mentem, 
kenyeremre tejfelt kentem, 

s Endre ette meg helyettem! 


Tarkabarka ablak alatt 
fakalapban abrak maradt, 
Barta Barna arra szaladt, 
hat nagy darab 

dagadt halat 

tartva barna bajsza alatt. 


Csökönyös Dömötör mögött 
özön pöttyös köntös között 
több csöpp öblös csöbör fölött 
cölöpökön könyökölök, 

öt zöld kövön szöszmötölök, 
törött vödrön dörömbölök, 

s köcsögökön csörömpölök. 


Jó év végi bizonyítványt és kelle- 
mes vakációzást kíván 


a Játszópajtás 

HAUSVYVIRTH MAGDA rajza 


Pálcikanyelű papírzászlót, hurkapál- 
cán pörgő papírforgót mindenki tud 
csinálni ; azért mi itt két másféle ötle- 
tet írunk és rajzolunk le részetekre. 


Szép formájú galambocska készül- 
het az Ultra mosókrém háromszög- 
letes műanyag dobozából. A formát 
az első galambnál pontosan elő kell 
rajzolni, a többinél már könnyű a 
dolog, mert a már kivágott első ga- 
lambot ráhelyezve a dobozokra, 
filctollal pillanatok alatt átmásolhat- 
játok. A galamb méretei az 1. ábrán 
láthatók; a szárnyszélesség megadott 
méreteit a doboz bordás részére kell 
felmérnetek, az 50 millimétert a 
középső bordára, a 30 és 40-et a két 
szélsőre. A galamb testének széles- 
sége a vállnál 26 mm, a farok tövénél 
20 mm legyen. A farok hossza 36 mm. 
A kellő számú galambot előrajzolás 
után vágjátok ki ollóval (2.), majd jó 
meleg vízben meglágyítva, kissé pré- 
seljétek laposabbra. A galambok fel- 
erősítése többféleképpen történhet. 


Kétarasznyi keményebb, de vékony 
drótból készíthettek számukra tartó- 
drótot, amit a test középvonalában 
három helyen szúrjatok át a vékony 
műanyagon (3.), s a végét a túloldalon 
hajlítsátok le, hogy tartson. A láb 
helyére piros műanyag szalmaszálból 
ragaszthattok egy darabkát. A drótra 
erősített galambot akár egyesével, 
akár hármat-hármat egy tartópálcára 
erősítve (4.) vihetitek. Függeszteni is 
lehet a galambot (5.), három ponton 
átvezetett cérnaszálakra. 

Hengeres mosószeres flakon há- 
romszögletűre vágott darabjaiból (6.) 
forgó is készülhet. A lapocskákat át- 
fúrt dugóba kell szurkálni (7.), he- 
gyüket előzőleg ragasztóval kenjétek 
be, majd egyszerű pálcikanyéllel, 
esetleg a 8. ábrán látható, színes 
krepp-papír csíkokkal díszített fogóval 
lássátok el. Fontos, hogy a lapátokat 
ferdén illesszétek a dugóba, mert 
csak így forog a szélben! 


FERKAI LORÁNT 


LEGYEZŐ 
a KISDOBOS júniusi melléklete 


Elkészítési módja: A legyező íveit 
vágjátok körül. A keskenyedő végén 
levő kis karikákat fúrjátok ki, a virág- 
fejek alatti három tus-csíkba pedig 
vágjatok ollóval egy kis rést. Az 
egyforma virágú íveket ragasszátok 
össze. Ha már jól megszáradt a ra- 
gasztás, rakjátok a lapocskákat egy- 
másra, mint a csukott legyezőt. Az 
előre kifúrt lyukacskák így egymás 
fölött lesznek, s könnyen átdughat- 
tok rajtuk egy iratkapcsot. Most ve- 
gyetek elő kb. 14 cm hosszú /7 cm 
széles fehér szalagot, és fűzzétek át 
azokon a réseken, amiket már előre 
kivágtatok. A szalag egyik végét 
ragasszátok rá az , A" jelű legyező-ív 
pettyes darabkájára, a másik végét 
pedig (az átfűzés után) az , F" pettyes 
helyére. Így a legyező a kívánt nagy- 
ságra tud csak szétnyílni. — Ha egy 
pár szál 20 cm hosszú pamutot félbe- 
hajtva, az iratkapocsba akasztotok és 
zsinórszerűen  megcsavarjátok, ra- 
gasszátok a minta szerint a két ki- 
vágott korong közé. Így csinos fo- 
gantyúja is lesz legyezőtöknek. 

Kérdezd meg 


a KISDOBOSTÓL : 


Miért zuhannak le a csillagok, ha valaki 
meghal? Mekkorák ezek a csillagok? — kér- 
dezi Horváth Kati jánoshalmi olvasónk. 


Az emberek évszázadokon keresztül ábrán- 
dozva nézték a csillagos eget, amint nyári 
éjszakákon fényes ívet húzva zuhant le egy- 
egy csillag az égboltról. Arra gondoltak, hogy 
mindenkinek van egy csillaga az égen, s ha 
valaki meghal, annak a csillaga leesik és ki- 
alszik. Mesébe illő szép gondolat! De valójá- 
ban e gyakori jelenségnek nincs köze sem a 
csillagokhoz, sem a halálhoz. 

Ha csillagok hullanának bolygónkra, óriási 
földgömbünk már régen nem létezne. Az álló- 
csillagok sokkal nagyobbak és tömörebbek 
Földünknél. Ha sikerülne egy kockacukornyi 
darabot kimetszeni valamelyikükből, egy 
ilyen , csillagforgács?" több tonnát nyomna 
a Földön. De nem kell félnünk ilyen találko- 
zástól. A parányi , lámpások", amelyek éjje- 
lente az égbolton ragyognak, szédületes tá- 
volságban vannak tőlünk. A legközelebbi 
állócsillagtól is több ezer évig fut a fény, 
amíg ideér Földünkre, pedig senki sem mond- 
hatja a fényről, hogy vánszorog. A világmin- 
denségben ismert legnagyobb sebességgel ha- 
lad: másodpercenként 300 ezer kilométer tá- 
volságot tesz meg, vagyis hét és félszer fut- 
hatná körül óriási bolygónk , derekát", az 
Egyenlítőt. Vannak olyan csillagok is, ame- 
lyekről tízmilliárd év alatt érkezik el hozzánk 
a fény. Ez már olyan káprázatosan nagy tá- 
volság, hogy képzeletünk csődöt mond, ha 
valamilyen kézzelfogható hasonlatot kere- 
sünk érzékeltetésére. 

A hullócsillagok a valóságban nem csilla- 
gok, hanem meteorok. Száguldó parányi tör- 
melékek, amelyek szétrobbant üstökösök és 
csillagok nyomán szóródtak szét a világűr- 
ben. Végtelen bolyongásuk közben időnként 
belekerülnek Földünk légkörébe, az óriási 
súrlódás következtében kb. 3000 C fok hőmér- 
sékletre izzanak, majd elégnek. Ez a szép 
fényjelenség látható nyári éjszakákon. 

Nagyon csodálkoznátok, ha kézbe vehet- 
nétek egy ilyen meteort! A csillagászati fény- 
képek és a mérések tanúsága szerint a leg- 
kisebbek alig gombostűfej nagyságúak, de a 
legnagyobbak sem terjedelmesebbek egy bor- 


sószemnél. Esés közben fényes csíkot rajzol- 

nak az égboltra, amely még akkor is látszik, 
ha a meteor már elégett. De ez sem titokza- 
tos jelenség. Annak köszönhető, hogy a levegő 
tovább világít a felizzott meteor pályája men- 
tén. 

A legtöbb hullócsillag általában augusztus- 
ban látható. Földünk ilyenkor Nap körüli 
útján az úgynevezett Perseus meteor-áramba 
kerül, amelyben egy szétrobbant üstökös da- 
rabkái repülnek. Ezek a különleges kődara- 
bok égnek el a Föld légkörében. A ,,csillag- 
hullás" tehát olyan természeti jelenség, amely 
ábrándos fényjátékával gyújtotta lángra az 
írók és a költők képzeletét. Olyan optikai 
csalódás, mintha egy előttünk röpködő szent- 
jánosbogárról gondolnánk a sötétben, hogy 
a távoli nagyváros fényei közül vált ki egy 
óriási lámpás, hogy égi táncba kezdjen. 

GREGUSS FERENC 
GAÁL ÉVA rajza 


je elb 
Mik Bla 


A keresztrejtvény olyan robotembert ábrázol, aki a köz- 
lekedést irányítja. A megfejtések egy része is kapcsolatos 
a közlekedéssel! 

Vízszintes: 1. Gyalogosok helye. 4. Nem fel. 6. Sport- 
fogadás fele. 7. Igekötő. 8. Kiejtett mássalhangzó. 9. Kijelölt 
átkelőhely. 11. Magyar Államvasutak. 12. A. É. 14. Megszólí- 
tás. 15. Akkor, ha piros a jelzés. . . 19. Ilyen légy az utcán! 
25. Régi időből való. 26. Ezek nem "járhatnak a gyalogjárón. 
27. Fűt, süt, főz, hűt. 28. O. N. É. 29. Rendbehoz, jóvátesz. 
31. Véletlenül elengedi a kezéből. 35. Azonos mássalhangzók. 
36. Kiejtett mássalhangzó. 37. Etet fele. 38. Háziállat. 39. 
Ékezethíjas ételízesítő. 40. Indulatszó. 41. Z. K. 42. S. A. 

Függőleges : 1. Jelzőtábla teszi. 2. Sír. 3. 
Tréfás történet. 5. , Zseblámpába való. 6. 
se. 12. Sok ilyen közlekedik. 13. Ilyenkor . . 
az eper. 16. Függő, ékezethibával. 17. Visz- 
szafelé: paripa-név, ékezethibával. 18. Szív 
betűi felcserélve. 19. Ilyen az, aki nyugodtan 
és óvatosan közlekedik. 20. Hozzátartozik a hegedűhöz. 
(Ékezethiba.) 21. Fém. 22. T. S. 23. OI. 24. Sajátkezűleg 
rövidítése. 30. O. E. 31. Ebből vizsgázik a gépkocsivezető. 
32. Mi írunk, ti. . . 33. Jó osztályzat. 34. Erről a városról egy 
faló nevezetes. 


Megfejtésül küldjétek be a vízszintes 1 és 9, valamint a füg- 
gőleges 31-et. 


1. Mit ábrázol? 

Amit a rajzocskák ábrázolnak, mindegyik szó öt betűből 
áll. Olvassátok össze az ötbetűs szavak középső betűit felül- 
ről lefelé, és ami kijön, azt küldjétek be megfejtésül — az is 
értelmes szó! 


2. Elektromos képrejtvény A májusi rejtvények helyes megfejtése: 


Ezek a képecskék, ha jól megnézitek őket, egy-egy elekt- 
romos készüléket juttatnak eszetekbe. Melyek azok? 


Megfejtési határidő: június 20. 


A megfejtéseket küldjétek erre a címre: Kisdobos, 


Budapest 8. Póstafiók 57. 


A jobb felső sarokban látható kis rajzot — most például 


Keresztrejtvény : Sipol, Fejeli. Élelmiszerek neve a raj- 
zokban: 1. Füge, 2. Körte, 3. Spárga, 4. Lencse, 5. Gomba, 
6. Mazsola. Öt hiba a képen: 1. Az út helyesen hosszú 


ú-val volna. 2. A fán almák között egy körte van. 3. Az 
árnyék nem felel meg a Nap állásának. 4. A botot fordítva 
tartja. 5. Felemás a harisnyája. 


egy kis figurát — szíveskedjetek kivágni és a megfejtésre 
ráragasztani. A helyes megfejtők képeslapot kapnak, ha 
minden rejtvényt jól megfejtettek és megírták pontos 
címüket, valamint azt is, hányadik osztályba járnak. Kis- 
dobosok már hat levelezőlap beküldése után, úttörők 
csak 12 után kaphatnak könyvjutalmat. Kérünk bennete- 
ket, bélyeget is ragasszatok leveletekre vagy levelező- 
lapotokra. 

